**PROJEKTNA NALOGA**

Predmet prevzema in odstranjevanja blata iz Čistilne naprave je 1.500 ton blata s klasifikacijsko številko 19 08 05 – mulji iz čistilnih naprav komunalnih odpadnih voda, ki ga je potrebno prevzeti v času nedelovanja Toplarne Celje zaradi napovedanega remonta ali daljše okvare ter prevzem tedenske količine blata, ki je Toplarna Celje ni zmožna prevzeti.

Čistilna naprava Celje na lokaciji Pečovnik 1a, Celje, je komunalna čistilna naprava s podaljšano aerobno stabilizacijo blata in končno dehidracijo blata. Odvečno blato se dehidrira z dodajanjem flokulanta na dveh centrifugah.

Odvoz dehidriranega blata se vrši z obstoječimi kotalnimi kontejnerji naročnika ter se ne razklada ali preklada v druge kontejnerje.

Dehidrirano blato pada v kotalne kontejnerje volumna 15 m3, ki so v lasti upravljavca čistilne naprave (8 kontejnerjev). Kontejnerji se polnijo samo do neto teže dehidriranega blata cca 10 t. Dva kontejnerja, ki se polnita, sta nameščena v zaprtem objektu predčiščenja, dva sta lahko pri pogodbenem partnerju (kar pomeni, da praznih kontejnerjev ni potrebno pripeljati nazaj na ČN Celje, temveč se lahko dostavijo, ko izvajalec pride naslednjič po polne kontejnerje), ostali so na zunanjem dvorišču oziroma.

Oba polna kontejnerja je potrebno izvleči iz objekta in ju odpeljati, na njuno mesto pa postaviti prazna kontejnerja. Kontejnerji so pokriti s cerado in opremljeni z ročnim mehanizmom za odpiranje/zapiranje cerade.

Dehidrirano blato, ki je predmet tega razpisa, je odpadek s klasifikacijsko številko 19 08 05 – mulji iz čistilnih naprav komunalnih odpadnih voda. Za ta odpadek da naročnik vsako leto izdelati Oceno nenevarnih odpadkov za sežig (za blato iz ČN Celje) in Poročilo o preiskavi dehidriranega blata iz ČN Celje po uredbi (ES) 1013/2006.

Dehidrirano blato se odvaža od ponedeljka do petka ob delovnih dnevih. Ponudnik - zbiralec tovrstnega odpadka praviloma prevzame 2 kontejnerja blata (20 ton dehidriranega blata) med 7 in 9 uro zjutraj. V primeru večjih količin blata (ob napovedanem remontu ali neobratovanju Toplarne Celje naročnik pravočasno obvesti izvajalca o terminu) je potrebno 2 x tedensko odpeljati še 2 dodatna kontejnerja blata, ki jih lahko prevzame med 12.30 in 14.30 uro.

Potreben je odvoz kontejnerjev s priklopnikom.

Ponudnik mora razpolagati z ustreznimi kapacitetami ter s primerno tehnologijo in opremo za prevoz odpadka v kotalnih kontejnerjih, ki je predmet javnega naročila.

Po predhodni najavi je s strani ponudnikov možen ogled kontejnerjev in mesta prevzema.

Ponudnik mora ponudbi priložiti ustrezna veljavna dokazila Republike Slovenije, Ministrstva za okolje in prostor:

* potrdilo o vpisu v evidenco zbiralcev odpadkov,
* okoljevarstveno dovoljenje,

iz katerih bo razvidno, da izpolnjuje vse zahteve Uredbe o odpadkih (Uradni list RS 37/15 in 69/15) za prevzem odpadka s klasifikacijsko številko odpadka 19 08 05 - mulji iz čistilnih naprav komunalnih odpadnih voda na lokaciji Čistilne naprave Celje, Pečovnik 1a, Celje.

Prav tako mora biti ponudnik v času izvajanja pogodbenih del aktiviran v informacijskem sistemu – IS odpadki.

Ponudnik mora ponudbi priložiti ustrezno veljavno potrdilo o vpisu v evidenco prevoznikov odpadkov, Republike Slovenije, Ministrstva za okolje in prostor, iz katerih bo razvidno, da izpolnjuje vse zahteve Uredbe o odpadkih (Uradni list RS 37/15 in 69/15) za prevoze odpadka s klasifikacijsko številko odpadka 19 08 05 - mulji iz čistilnih naprav komunalnih odpadnih voda na lokaciji Čistilne naprave Celje, Pečovnik 1a, Celje. V kolikor ponudnik ni vpisan v evidenco prevoznikov predmetnega odpadka, mora predložiti potrdilo za podizvajalca, ki bo izvajal prevoze odpadka.

Za vsak odvoz odpadka mora biti izpolnjen in s strani pošiljatelja odpadka podpisan elektronski evidenčni list. Vsak odvoz odpadka mora spremljati izpolnjen, podpisan in natisnjen izpis EL.

Po podpisu pogodbe mora izvajalec z naročnikom podpisati tudi Pisni sporazum za izvajanje skupnih ukrepov za zagotavljanje varnosti in zdravja pri delu.

Kontejnerji, s katerimi se bo vršil prevoz blata, so v lasti naročnika. Za vsako poškodbo kontejnerjev, ki se bo zgodila v času od prevzema kontejnerja, pa do njegove vrnitve na lokacijo ČN Celje bo odgovoren izvajalec, ki bo moral na svoje stroške izvesti popravilo oziroma v primeru večje okvare nadomestiti poškodovan kontejner z novim.

Pripravila:

Urša Drugovič

Vodja obratovanja čistilnih naprav

Prilogi:

1. Ocena nenevarnih odpadkov za sežig (Nacionalni laboratorij za zdravje, okolje in hrano)

2. Poročilo o preiskavi dehidriranega blata iz ČN Celje po Uredbi (ES) 1013/2006